Flaggskip danska flotans tók aflann á tveimur og hálfum sólarhing . Gitte Henning , nýjasta og jafnframt stærsta fiskiskip Danmerkur , fiskaði 3.500 tonn af kolmunna á tveimur og hálfum sólarhring í jómfrúarferð sinni . Í Fiskeribladet / Fiskaren er tekið fram að ekki sé þetta þó metveiði miðað við tíma því þess séu dæmi að norskir bátar hafi fiskað um 2.000 tonn á einum sólarhring og fyrir nokkrum árum hafi hinn færeyska Krónborg veitt 2.600 - 2.700 tonn á tveimur sólarhringum . Haft er eftir Henning Kjeldsen , útgerðarmanni Gitte Henning , að örugglega hefði verið unnt að veiða meira á skemmri tíma við venjulegar aðstæður en þegar skip sé nýsmíðað þurfi að fara varlegar í sakirnar fyrst til að byrja með meðan verið sé að læra á tæki og búnað . Gitte Henning er 86,3 metrar að lengd og 17,6 metrar á breidd .